《寿楼春 其二 散帙得叔由黄鹤楼断句，为足成之，时予辟地汉上》
清代·程颂万

呼江云来前。问仙人素鹤，归去何年。又是山城斜照，绿波晴川。

沧海梦，摇空烟。忆旧游、高歌凭阑。看戟走沙明，舟吞叶小，翻尽古时天。

登楼赋，临皋篇。尽吹残铁笛，凄吊芽弦。照彻江山如此，月明婵娟。

樵载酒，渔忘筌。数来去、何人能闲。祗年少周郎，功名竞传。

谈笑间。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。